Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 648

2. A munkavégzéshez szükséges szakmai kommunikáció A szociális gondozó és ápoló munkája során: — tudja alkalmazni a kommunikáció elméletét, a társas érintkezés kultúráját, — ismerje fel a közvetlen emberi kommunikáció csatornáit, folyamatát és törvényszerűségeit, — tudja használni a probléma feltáráshoz szükséges kommunikációs eszközöket, — legyen képes nyílt és hiteles kommunikációra, ismerje fel az ezt zavaró tényezőket, — tudja értelmezni kliensének sajátos kommunikációs jelzéseit, esetleges kommunikációs problémáit, — ismerje saját kommunikációjának hatótényezőit, esetleges gyengeségeit, — ismerje fel a metakommunikációs jelzéseket, tudja kontrollálni saját metakommunikációját, — tudja értelmezni a konfliktus fogalmát, ismerje fel a konfliktusok keletkezésének okait, — a szakmai munkacsoporton belül konstruktívan tudjon kialakított álláspontja mellett kiállni, vegye figyelembe mások szakmai érveit, legyen képes kulturáltan vitatkozni, — legyen tisztában a szakterületen használatos szakkifejezések jelentéstartalmával, és tudja azokat helyesen alkalmazni.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes